A Mighty Heart – taipumaton

A Mighty Heart – taipumaton (myös pelkästään A Mighty Heart; ) on vuonna 2007 ensi-iltansa saanut Michael Winterbottomin ohjaama yhdysvaltalais-brittiläinen jännitysdraamaelokuva, joka perustuu Mariane Pearlin muistelmiin A Mighty Heart (2003). Muistelmien pohjalta John Orloff laati elokuvan käsikirjoituksen. Elokuva sai ensi-iltansa Cannesin elokuvajuhlilla 21. toukokuuta 2007. Elokuvan pääosaa näyttelee Angelina Jolie. Muissa rooleissa ovat muun muassa Dan Futterman, Will Patton, Alyy Khan, Archie Panjabi, Irrfan Khan ja Denis O’Hare.

 Juoni 

Toimittajapariskunta Daniel (Dan Futterman) ja Mariane Pearl (Angelina Jolie) ovat työskennelleet ääriryhmittymien terrorisoimassa, levottomuuksien repimässä Karachin kaupungissa muutaman kuukauden ajan. Mariane odottaa esikoislastaan, joten Pearlit aikovat lentää synnytyksen lähestyessä Yhdysvaltoihin. The Wall Street Journalille työskentelevä Daniel kuitenkin joutuu haastattelumatkalla terroristien sieppaamaksi. Epätoivoinen Mariane lähtee Yhdysvaltain ja Pakistanin viranomaisten kanssa etsimään johtolankoja, joiden avulla hän voisi löytää kadonneen aviomiehensä.

 Näyttelijät 

 Tuotanto 
A Mighty Heart – taipumaton -elokuvan kuvaukset alkoivat 7. elokuuta 2006. Elokuva kuvattiin lähinnä Ranskassa ja Intiassa; Ranskassa elokuvan kuvauspaikkoja olivat Marseillen kaupunki ja sen lähialueet, ja Intiassa elokuvaa kuvattiin Mumbaissa ja Punessa. Kohtauksia kuvattiin myös Pakistanin Karachissa ja Islamabadissa. Punessa kuvattiin osa Karachi-kohtauksista turvallisuussyiden takia. Elokuvaa kuvattiin lisäksi Texasin Austinissa. Elokuvan kuvaukset päättyivät 22. marraskuuta 2006. Uusintaotokset kuvattiin 5.-7. helmikuuta 2007. Elokuvan budjetti oli 15-16 miljoonaa dollaria.

 Julkaisu ja vastaanotto 
A Mighty Heart – taipumaton sai ensi-iltansa Ranskan Cannesin elokuvajuhlilla 21. toukokuuta 2007. Elokuvan kotimaan, Yhdysvaltain, ensi-ilta oli 22. kesäkuuta 2007, ja toisen valmistusmaan, Ison-Britannian, ensi-ilta oli 21. syyskuuta 2007. Suomessa elokuva esitettiin Espoon elokuvajuhlilla 24. elokuuta 2007. A Mighty Heart – taipumaton tuotti avausviikonloppunaan 1 355 elokuvateatterissa 3,9 miljoonaa dollaria. Elokuva tuotti yhteensä Yhdysvalloissa 9 176 787 dollaria ja ulkomailla 9 758 870 dollaria. Maailmanlaajuisesti elokuva tuotti ilmestymisvuonnaan yhteensä 18 935 657 dollarin lipputulot. Vuoteen 2015 mennessä elokuva on tuottanut Yhdysvaltain DVD-julkaisujen kautta lisäksi 5 524 956 dollaria. Paramount Vantage oli elokuvan levittäjänä Yhdysvalloissa ja Universal Pictures ulkomailla.

Vaikka A Mighty Heart – taipumaton ei saanut yleisömenestystä, elokuva sai myönteisen vastaanoton elokuvakriitikoilta ja yleisöltä. Rotten Tomatoes -sivuston mukaan 192 arvostelun perusteella laskettuna kriitikoiden arvosteluista 79 prosenttia oli positiivisia. Metacriticin mukaan 38 arvostelun perusteella elokuva on saanut 74 pistettä sadasta mahdollisesta. Angelina Jolien roolisuoritus sai laajalti ylistäviä arvosteluja. Eturivin elokuvakriitikot pitivät Jolien roolisuoritusta hänen siihen astisen uransa parhaimpana työnä.

Paramount Home Video julkaisi A Mighty Heart – taipumaton -elokuvan DVD:nä Yhdysvalloissa 16. lokakuuta 2007 ja Suomessa 27. helmikuuta 2008. Elokuva on saatavilla myös Blu-ray-versiona.

 Kritiikkiä 
Kun Angelina Jolien ilmoitettiin olevan kiinnitettynä Mariane Pearlin rooliin, se sai kritiikkiä afroamerikkalaisten keskuudessa. Kriitikko Orville Lloyd Douglas kritisoi näyttelijävalintaa sanoen ”Jolie on valkoinen ja Mariane Pearl on monirotuinen”. Pearlin isä on hollantilais-juutalainen ja äiti afro-kiinalais-kuubalainen, mikä tekee hänestä monirotuisen. Mariane Pearl oli henkilökohtaisesti pyytänyt Jolieta näyttelemään häntä elokuvassa.

 Palkinnot ja ehdokkuudet 
Palkinnot ja ehdokkuudet Palkinto Kategoria Kenelle Tulos Golden Globe  Paras naispääosa draamaelokuvassa Angelina Jolie   SAG-palkinto  Paras naispääosa   Critics’ Choice -elokuvapalkinto  Paras naispääosa   Chicago Film Critics Association -palkinto  Paras naispääosa   Dallas-Fort Worth Film Critics Association -palkinto  Paras naispääosa   Empire-palkinto  Paras naispääosa   Houston Film Critics Society -palkinto  Paras naispääosa  NAACP Image -palkinto  Paras naisnäyttelijä elokuvassa   Paras independent- tai ulkomaalainen elokuva Andrew Eaton, Dede Gardner ja Brad Pitt  Independent Spirit -palkinto  Paras elokuva   Paras käsikirjoitus  John Orloff   Paras naispääosa Angelina Jolie   London Film Critics’ Circle -palkinto  Vuoden naisnäyttelijä   Online Film & Television Association -palkinto  Paras naispääosa   Online Film Critics Society -palkinto  Paras naispääosa   Santa Barbaran elokuvajuhlat: Näyttelypalkinto  Erinomainen roolisuoritus   Satellite-palkinto  Paras naispääosa draamaelokuvassa   Teen Choice -palkinto  Paras naispääosa draamaelokuvassa   Cannesin elokuvajuhlat: François Chalais -palkinto  Paras ohjaaja  Michael Winterbottom   Cannesin elokuvajuhlat: Trophée Chopard  Paras nuori näyttelijä  Archie Panjabi   National Board of Review -palkinto  Paras independent-elokuva Andrew Eaton, Dede Gardner ja Brad Pitt   People’s Choice -palkinto  Paras independent-elokuva   Women Film Critics Circle -palkinto: Karen Morley -palkinto  

 Lähteet 

 Aiheesta muualla 



 A Mighty Heart – taipumaton Rotten Tomatoes -sivustolla 
 A Mighty Heart – taipumaton Box Office Mojossa 
 A Mighty Heart – taipumaton Metacriticin sivuilla 

Luokka:Vuoden 2007 brittiläiset elokuvat
Luokka:Yhdysvaltalaiset draamaelokuvat
Luokka:Brittiläiset draamaelokuvat
Luokka:Vuoden 2007 yhdysvaltalaiset elokuvat
Luokka:Elämäkertoihin ja muistelmiin perustuvat elokuvat
Luokka:Michael Winterbottomin ohjaamat elokuvat